APSTIPRINĀTS

ar VAS “Latvijas dzelzceļš” iepirkuma komisijas

2021.gada 11.februāra 2.sēdes protokolu

**Sarunu procedūrā ar publikāciju “Tehnisko gāzu produkcija”,**

**iepirkuma identifikācijas Nr. LDZ 2021/4-IBz**

(turpmāk – sarunu procedūra)

**Skaidrojums Nr.1**

iepirkuma komisijas sniegtās atbildes pēc ieinteresētā piegādātāja jautājumiem (saņemts 09.02.2021.)

|  |  |  |
| --- | --- | --- |
|  | **Jautājums** | **Atbilde** |
| 1. | **Par nolikuma punktiem 1.1.7.; 1.1.8.; 2.1.; 2.7.6.2**. – tehniskās gāzes un tehnisko gāzu maisījumus nav iespējams pildīt sašķidrinātās naftas gāzes (SNG) balonos.**Sašķidrinātās naftas gāzes (SNG) baloni** ir tērauda metināti gāzu baloni, darba spiediens **15-20 bar** (zemspiediena). Pieejami arī kompozītu materiāla, alumīnija u.tml. SNG baloni.**Augstspiediena tērauda baloni, tehniskajām gāzēm** ir bezšuvju tērauda augstspiediena baloni, darba spiediens **200-300 bar**. Pieejami arī kompozītu materiāla, alumīnija u.tml. 200-300 bar augstspiediena baloni.**SNG balonu (15-20 bar) uzpilde ar tehnisko gāzi (spiediens 200-300 bar) izraisītu šo SNG balonu eksploziju ar dramatiskām sekām**!Gāzu nozares pamatprasība ir katru gāzi pildīt tikai šai gāzei speciāli paredzētās tilpnēs (balonos). Īpašu piesardzību prasa skābekļa balonu uzpilde - tā kontakts ar jebkuru organisku vielu, t.sk. ogļūdeņradi, sašķidrinātās naftas gāzi ieskaitot, pat mikro daudzumu, var izsaukt balona eksploziju. | Skatīt sarunu procedūras nolikumā Grozījumus Nr.1. |
| 2. | **Par nolikuma punktu 1.7.2. – (..)** balonu piegādēm izmanto apakšuzņēmēju pakalpojums. Gāzu balonu transportēšanas izmaksas atstāj būtisku ietekmi uz mūsu kopējām izmaksām. Transportēšanas izmaksas tiek piestādītas atsevišķi no gāzes cenas, nodrošinot klientiem iespēju saņemt gāzes mūsu realizācijas punktos, izmantojot savu transportu.Ņemot vērā augstāk minēto, vēlamies aicināt izmainīt sarunu procedūras nolikumu, izdalot gāzes, balonu nomas un transporta izmaksas atsevišķi. | Sarunu procedūras nolikums netiek grozīts**.** Atkārtoti apzinot un izvērtējot pasūtītāja vajadzības, sarunu procedūras iepirkuma komisija apstiprina un skaidro, ka piedāvājuma cenā jābūt iekļautām visām izmaksām, kas saistītas ar preces piegādi, tai skaitā transportēšanas izmaksas, saskaņā ar nolikuma 1.7.2.punktu.Iepirkuma komisija pieņems piedāvājumu, ja pretendents uzskatāmībai būs informatīvi norādījis transportēšanas izmaksas atsevišķi, ievērojot nosacījumu, ka tās ieskaitītas preces cenā. |